
ROMÂNIA

JUDEŢUL VRANCEA


              CONSILIUL LOCAL

AL MUNICIPIULUI FOCŞANI

H O T Ă R Â R E
            privind aprobarea alocării sumei de 5,98 mii lei Colegiului Economic ”Mihail Kogălniceanu” Focșani pentru organizarea, în luna noiembrie 2016, a Festivalului Concurs Regional-Interjdetean de Folclor al elevilor de liceu ”Vrancea, plai de dor” 
              Consiliul Local al Municipiului Focşani, judeţul Vrancea, întrunit în şedinţă ordinară,

       Analizând proiectul de hotărâre iniţiat de Primarul Municipiului Focşani prin care se propune aprobarea alocării sumei de 5,98 mii lei Colegiului Economic ”Mihail Kogălniceanu” Focșani pentru organizarea, în luna noiembrie 2016, a Festivalului Concurs Regional-Interjdetean de Folclor al elevilor de liceu ”Vrancea, plai de dor” şi  raportul comun întocmit de Direcţia economică şi Direcţia resurse umane şi coordonare unităţi subordonate înregistrat la nr. 66214/17.10.2016;

· Văzând avizul favorabil al Comisiei de buget şi administraţie publică;

· Având în vedere adresele nr.887/13.09.2016 și nr. 991/13.10.2016 transmise  de  Colegiul Economic ”Mihail Kogălniceanu” Focșani şi înregistrate la nr.57932/14.09.2016 și nr. 65613/13.10.2016;

· În baza art. 36 alin (1), alin. (2),  lit.“b” si “d”, alin (4) lit. “a”, alin (6) lit “a’,  pct.5, precum şi în temeiul art. 45 alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,
HOTĂRĂŞTE:

                Art. 1  (1) Se aprobă alocarea sumei de 5,98 mii lei Colegiului Economic ”Mihail Kogălniceanu” Focșani pentru organizarea, în luna noiembrie 2016, a Festivalului Concurs Regional-Interjdetean de Folclor al elevilor de liceu ”Vrancea, plai de dor”.
                             (2) Suma prevăzută la alin. (1) va fi alocată din bugetul propriu al Colegiului Economic ”Mihail Kogălniceanu” Focșani, de la capitolul bugetar „Învăţământ” (65.02), subcapitolul bugetar „Învăţământ secundar superior” ( 65.02.04.02), titlul „Bunuri şi servicii” (20), articolul bugetar „Alte cheltuieli cu bunuri și servicii” (20.30.30)  şi va fi utilizată astfel: 3,56 mii lei pentru cazare participanți (137 locuri), 0,83 mii lei pentru masă (137 elevi x 6 lei) și 1,59 mii lei pentru diplome, cupe, mape.
               Art. 2 Prezenta hotărâre va fi comunicată de către Serviciul administraţie publică locală, agricultură, cadastru compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Serviciul buget - contabilitate, Serviciul comunicare, Direcţia de resurse umane şi coordonare unităţi subordonate şi Colegiul Economic ”Mihail Kogălniceanu” Focșani.

     PREŞEDINTE DE ŞEDINŢĂ,

            Radu Nițu
                                                                                             CONTRASEMNEAZĂ,

                                                                             SECRETARUL MUNICIPIULUI  FOCŞANI
                                                                                                      Eduard Marian Corhană
Municipiul Focşani, 27 octombrie 2016

